L 182/20 Den Europæiske Unions Tidende 13.7.2005 KOMMISSIONEN KOMMISSIONENS BESLUTNING af 1. oktober 2003 om en procedure i henhold til EF-traktatens artikel 81 og EØS-aftalens artikel 53 mod Chisso Corporation, Daicel Chemical Industries Ltd, Hoechst AG, The Nippon Synthetic Chemical Industry Co. Ltd og Ueno Fine Chemicals Industry Ltd (Sag nr. C.37.370 — Sorbater) (meddelt under nummer K(2003) 3426) (Kun den engelske og den tyske udgave er autentisk) (EØS-relevant tekst) (2005/493/EF) Den 1. oktober 2003 vedtog Kommissionen en beslutning som afslutning på en procedure efter EF-traktatens artikel 81 og EØS-aftalens artikel 53. I overensstemmelse med artikel 30 i Rådets forordning (EF) nr. 1/2003 (?) offent- liggør Kommissionen hermed parternes navne og beslutningens hovedindhold, herunder de pålagte sanktioner, under hensyntagen til virksomhedernes berettigede interesse i, at deres forretningshemmeligheder ikke afsløres. En ikke-fortrolig udgave af beslutningens fulde ordlyd kan findes på sagens autentiske sprog og på Kommissionens arbejdssprog på GD COMP's websted http://europa.eu.int/comm/competition/index en.html I. OVERTRÆDELSEN I KORTE TRÆK Adressater og overtrædelsens karakter Denne beslutning er rettet til Chisso Corporation (herefter »Chisso«), Daicel Chemical Industries Ltd (herefter »Daicel«), Hoechst AG (herefter »Hoechst«), The Nippon Synthetic Chemical Industry Co. Ltd (herefter »Nippon«) og Ueno Fine Chemicals Industry Ltd (herefter »Ueno«). Adressaterne deltog i en enkelt vedvarende overtrædelse af artikel 81, stk. 1, i traktaten om oprettelse af Det Europæiske Fællesskab (herefter »EF-traktaten« eller »traktaten«) og efter den 1. januar 1994, artikel 53, stk. 1, i aftalen om Det Europæiske Økonomiske Samarbejdsområde (herefter »EØS- aftalen«), i hele EØS's territorium ved at: — aftale priser — fordele kvoter af sorbater — beslutte ikke at levere teknologi til potentielle nye markedsaktører, og — føre tilsyn med deres konkurrencebegrænsende ordninger. Overtrædelsens varighed Virksomhederne deltog i overtrædelse senest fra den 31. december 1978 til mindst den 30. november 1995 for Nippons vedkommende, og til mindst den 31. oktober 1996 for de øvrige parters vedkommende. (1) EFT L 1 af 4.1.2003, s. 1.